**Axborot xavfsizligi menejment tizimini sertifikatlashtirish uchun**

**SHARTNOMA №AXMT \_\_\_\_\_\_**

Toshkent shahri “\_\_\_\_” \_\_\_\_\_\_\_\_ 2025-yil

“Kiberxavfsizlik markazi” davlat unitar korxonasi nomidan Ustav asosida faoliyat yurituvchi Direktor **Mirzayev Olimjon Nomazovich** keyingi o‘rinlarda “Ijrochi” deb yuritiladi, bir tomondan, va keyingi o‘rinlarda “Buyurtmachi” deb ataladigan, \_\_\_\_\_\_\_\_\_\_\_\_\_\_\_\_\_\_\_\_\_\_ asosida \_\_\_\_\_\_\_\_\_\_\_\_\_\_\_ nomidan \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (lavozimi, F.I.Sh.), ikkinchi tomondan, birgalikda “Tomonlar”, alohida esa “Tomon” deb ataladigan, quyidagilar to‘g‘risida ushbu shartnomani tuzdilar:

**1. SHARTNOMA PREDMETI**

1.1. Ijrochi Oʻzbekiston Respublikasi Vazirlar Maxkamasining “Mahsulotlarni davlat roʻyxatidan oʻtkazish va muvofiqligini baholash tartiblariga oid nizomlarni tasdiqlash toʻgʻrisida”   
2024-yil 14-avgustdagi 502-son qarori va ushbu Shartnoma doirasida Ariza va taqdim etilgan hujjatlar/materiallar to‘plamiga muvofiq, O‘zMSt ISO/IEC 27001:2023 standarti talablariga asosan (keyingi o‘rinlarda - Ishlar) axborot xavfsizligi menejment tizimini sertifikatlashtirishning birinchi va ikkinchi bosqichi (keyingi o‘rinlarda - AXMT sertifikatlashtirish) bo‘yicha shartnomaning   
1-2-ilovalaridagi ketma-ketlik asosida ishlarni bajarish xizmatini ko‘rsatadi.

1.2. Ijrochi tomonidan AXMT sertifikatlashtirishning birinchi va ikkinchi bosqich ishlari natijalari bo‘yicha axborot xavfsizligining haqiqiy holatining normativ va huquqiy hujjatlar talablariga muvofiqlilik darajasini belgilaydigan, shu jumladan aniqlangan kamchiliklarni bartaraf etish bo‘yicha amaliy tavsiyalar keltirilgan xulosa (keyingi o‘rinlarda   
- Xulosa) taqdim etiladi. Xulosaning birinchi nusxasi shaxsan Buyurtmachining qo‘liga yoki   
E-xat va elektron pochta orqali yuboriladi.

1.3. Ishlar Buyurtmachining ko‘rsatilgan manzilida yoki u tomonidan ko‘rsatilgan joyda Ijrochining auditorlik guruhi tomonidan amalga oshiriladi. Agar Ijrochi auditorlarining Toshkent shahridan boshqa manzillarga borishi zarur bo‘lsa, Buyurtmachiga taqdim etilgan hisob-kitobga muvofiq Ijrochining xarajatlarini qo‘shimcha ravishda qoplaydi.

1.4. Buyurtmachi obyektiga borish bilan bog‘liq Ishlar uchun to‘lov ushbu shartnomada ko‘rsatilgan.

1.5. Quyidagi hollarda Ishlarning birinchi bosqichini Buyurtmachining obyektiga bormasdan amalga oshirish mumkin:

- Buyurtmachi tomonidan taqdim etilgan hujjatlar to‘plami Buyurtmachining AXMTni sertifikatlashtirishga tayyorligini tan olish uchun yetarlilik darajasini taminlasa;

- auditorlik guruhi rahbari va aʻzolari o‘rtasida taqdim etilgan hujjatlarni tahlil qilish jarayonida bahsli masalalar bo‘lmaganda;

- Buyurtmachining AXMT sertifikatini qayta sertifikatlashtirishda;

- Buyurtmachining AXMTda faqat bir nechta oddiy jarayonlar mavjud bo‘lsa.

1.6. AXMT sertifikatlashtirish auditining birinchi bosqichi yuzasidan AXMT sertifikatlashtirish organi tomonidan ijobiy hulosa taqdim etilgandan so‘nggina,   
AXMT sertifikatlashtirish auditining ikkinchi bosqich ishlari amalga oshiriladi.

1.7. Ikkinchi bosqich to‘g‘ridan-to‘g‘ri buyurtmachining ko‘rsatilgan hududida amalga oshiriladi.

**2. XIZMAT NARXI VA TO‘LOV TARTIBI**

2.1. Shartnomaning narxi QQSni hisobga olgan holda, bir kishi/soat uchun **363 387** **(uch yuz oltmish uch ming uch yuz sakson yetti)** so‘m hisobidan kelib chiqib belgilanadi. shartnomaning 1 va 2-ilovasida keltirilgan tomonlarning kelishuv Dalolatnomasiga muvofiq AXMTni sertifikatlashtirish bo‘yicha mehnat sarfining dastlabki hajmi **\_\_\_\_\_ kishi/soatni** tashkil etadi, shunga asosan Shartnomaning narxi QQSni hisobga olgan holda \*\*\*\*\*\*\*\*\*\*\*\*\*\*\*\*\*\*\*\* **(\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*) so‘mni** tashkil etadi.

2.2. Hisob-kitob turi - to‘lov topshiriqlari bilan Ijrochining joriy hisob raqamiga pul o‘tkazish orqali amalga oshiriladi.

2.3. Shartnoma imzolangan kundan boshlab **10 (o‘n) bank kuni** ichida birinchi bosqich uchun Buyurtmachi Ijrochining hisob raqamiga Shartnoma summasining **100 (yuz) foizi** miqdorida oldindan to‘lov o‘tkazadi, bu \*\*\*\*\*\*\*\*\*\*\*\*\*\*\*\*\*\*\*\* **(\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*) so‘mni** tashkil etadi.‬‬‬‬‬‬‬‬‬‬‬‬‬‬‬‬‬‬

2.4. Birinchi bosqich uchun Ko‘rsatilgan xizmatlar yakunlash natijalariga ko‘ra Ijrochi, Buyurtmachiga ko‘rsatilgan xizmatlarni qabul qilish haqida Dalolatnoma bilan birga, Ijrochi tomonidan tasdiqlangan Xulosani taqdim etadi.

2.5. Buyurtmachi birinchi bosqich uchun o‘zi tomonidan e’tirozlar bo‘lmasa, Ijrochi tomonidan taqdim etilgan Dalolatnomani uch ish kuni mobaynida imzolaydi va bir nusxasini Ijrochiga qaytaradi. Ijrochi Dalolatnoma imzolanganidan keyin 5 (*besh*) bank kuni ichida belgilangan shakldagi hisob-fakturani taqdim etishi shart.

2.6. Birinchi bosqich bo‘yicha taqdim etilgan ariza va ma’lumotlarni ko‘rib chiqish hamda tahlil qilish natijalari bo‘yicha AXMTni sertifikatlashtirish organi tomonidan rad etish to‘g‘risida qaror qabul qilinganda yoki birinchi bosqich davomida yuzaga kelgan nomuvofiqliklar Buyurtmachi tomonidan bartaraf etilmagan taqdirda shartnomada keltirilgan xizmat uchun amalga oshirilgan to‘lovlar Ijrochining ixtiyorida qoladi.

2.7.Ikkinchi bosqich uchun **10 (o‘n) bank kuni** ichida Buyurtmachi Ijrochining hisob raqamiga ikkinchi bosqich summasining **100 (yuz) foizi** miqdorida oldindan to‘lov o‘tkazadi,   
bu \*\*\*\*\*\*\*\*\*\*\*\*\*\*\*\*\*\*\*\* **(\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*) so‘mni** tashkil etadi.‬‬‬‬‬‬‬‬‬‬‬‬‬‬‬‬‬‬

2.8. Buyurtmachi ikkinchi bosqich uchun o‘zi tomonidan e’tirozlar bo‘lmasa, Ijrochi tomonidan taqdim etilgan Dalolatnomani uch ish kuni mobaynida imzolaydi va bir nusxasini Ijrochiga qaytaradi. Ijrochi Dalolatnoma imzolanganidan keyin 5 (*besh*) bank kuni ichida belgilangan shakldagi hisob-fakturani taqdim etishi shart.

2.9. Ikkinchi bosqich bo‘yicha taqdim etilgan ma’lumotlarni ko‘rib chiqish   
va Buyurtmachining obyektiga borib o‘rganish tahlil natijalari bo‘yicha AXMTni sertifikatlashtirish organi tomonidan salbiy qaror qabul qilinganidan keyin, aniqlangan nomuvofiqliklar Buyurtmachi tomonidan bartaraf etilmagan taqdirda shartnomada keltirilgan xizmat uchun amalga oshirilgan to‘lovlar Ijrochining ixtiyorida qoladi.

**3. BUYURTMACHINING MAS’ULIYATLARI VA MAJBURIYATLARI**

3.1. Buyurtmachi Ijrochidan ko‘rsatilgan ishlarni to‘liq hajmda ushbu shartnomaga muvofiq qabul qilishi va to‘lovlarni o‘z vaqtida to‘lashi shart.

3.2. Buyurtmachi Ijrochiga Ishlar uchun dastlabki ma’lumot sifatida taqdim etilgan ma’lumotlarning ishonchliligi uchun javobgardir.

3.3. Auditorlik guruhiga hamroh bo‘lgan va o‘z tashkiloti xodimlariga Ishlar doirasida auditorlik guruhi a’zolari tomonidan amalga oshirilayotgan tadbirlar va o‘zaro aloqalar to‘g‘risidagi ma’lumotlarni tushuntirish masalalarida tezkor yordam ko‘rsatish uchun mas’ul shaxsni tayinlashi shart.

3.4. Ishlarni bajarish uchun obyektning hududiy bo‘linmalari tekshirilgan taqdirda, auditorlik guruhini transport vositasi bilan ta’minlashi shart.

3.5. Kompyuter uskunalariga to‘siqsiz kirishni ta’minlash, uzluksiz ishlash uchun sharoit yaratish, asbob-uskunalar uchun mas’ul xodim yo‘qligi, binolarga kirish kalitlari yo‘qligi yoki boshqa holatlar, zarur ishlarning uzluksizligini oldini oluvchi omillar tufayli ish jarayonining to‘xtatilishining sabablarini bartaraf qilishi shart.

3.6. Buyurtmachi auditorlik guruhining ma’lum bir a’zosini asosli sabablarga ko‘ra, agar taklif qilingan guruh a’zosi ilgari tekshirilayotgan tashkilotda ishlagan bo‘lsa yoki uning xolisligiga shubha keltiruvchi harakatlar sodir etgan bo‘lsa uni almashtirishni talab qilishi mumkin. Auditorlik guruhi tarkibiga nisbatan yuzaga kelishi mumkin bo‘lgan nizolarish boshlanishidan oldin hal qilinishi lozim.

3.7. Auditorlik guruhi tomonidan Buyurtmachiga muvofiqlik sertifikatini berishni rad etish to‘g‘risida qaror qabul qilinganda, Buyurtmachi tomonidan ushbu qaror yuzasidan   
bir oy ichida Ijrochiga ariza kiritish huquqiga ega.

**4. IJROCHINING MAS’ULIYATLARI VA MAJBURIYATLARI**

4.1. Ijrochi shartnoma tuzish paytida obyektning dastlabki holati to‘g‘risidagi ma’lumotlarga muvofiq xizmat ko‘rsatishga, Xulosani tasdiqlashga va Buyurtmachiga topshirishga majburdir.

4.2. Qonunchilik talablari va ushbu shartnoma shartlariga muvofiq ishlarni sifatli   
va o‘z vaqtida bajarish.

4.3. Ijrochi arizaga muvofiq:

- Buyurtmachi obyektining axborot xavfsizligi masalalari bo‘yicha mavjud tashkiliy   
va ma’muriy hujjatlarni tahlil qilish hamda axborot xavfsizligi tizimining hozirgi holati to‘g‘risida asosli xulosalar chiqarish, tavsiyalar berishga majburdir.

4.4. Ijrochi Xulosani Buyurtmachiga 1 (*bir*) nusxadan qog‘oz hamda elektron (Buyurtmachining xohishiga ko‘ra elektron pochta manziliga) ko‘rinishda topshirishi lozim.

4.5. Agar Axborot xavfsizligi menejment tizimlarini sertifikatlashtirish organi (keyingi o‘rinlarda - AXMT SO) xodimi o‘z natijalaridan bevosita yoki bilvosita manfaatdor bo‘lsa, Buyurtmachi bilan har qanday aloqaga ega bo‘lgan ishlarga jalb qilinmaydi. Agar bunday qiziqish aniqlansa, xodim bu haqda AXMT SO rahbariga uning ishlarda ishtirok etishiga yo‘l qo‘ymaslik to‘g‘risida xabar berishi shart. Bunday ma’lumotlarni yashirgani uchun xodim amaldagi qonunchilikka muvofiq intizomiy javobgarlikka tortiladi.

4.6. Xizmat ko‘rsatish jarayonida olingan har qanday axborot va ma’lumotlar O‘zbekiston Respublikasi qonunchiligi talablariga muvofiq maxfiy deb hisoblanadi.

4.7. Ishlar paytida kuzatuvchilarning mavjudligi zarur bo‘lgan hollarda, AXMT SO rahbari Ishlar tartibini boshlashdan oldin ushbu faktni Buyurtmachi bilan kelishib olishi lozim.

**5. AXMT SERTIFIKATLASHTIRISH O‘TKAZISH TARTIBI**

5.1. Ijrochi ushbu shartnomaning 2.3-bandda belgilangan tartibda va miqdorda “Ijrochi”ning joriy hisobvarag‘iga pul mablag‘lari tushgan paytdan boshlab 3 (uch) ish kuni ichida 1-bosqich xizmatlarini ko‘rsatishni boshlaydi:

5.1.1. 1-bosqich uchun xizmat ko‘rsatish \_\_\_\_ (\_\_\_\_\_\_) ish kunlari davomida amalga oshiriladi. Buyurtmachi \_\_\_\_\_ (\_\_\_\_\_) ish kunlari nomuvofiqliklarni bartaraf etish uchun tuzatish choralarini ko‘rishi kerak.

5.1.2. Ijrochi 1-bosqich bo‘yicha taqdim etilgan ariza va ma’lumotlarni ko‘rib chiqib tahlil qiladi, tahlil natijalari bo‘yicha 3 ish kuni mobaynida sertifikatlashtirish uchun arizani qabul qilish yoki rad etish to‘g‘risida qaror qabul qiladi. Bunda sertifikatlashtirish uchun arizani qabul qilish yoki rad etish to‘g‘risida qaror qabul qilingan taqdirda ham Ijrochi birinchi bosqich ishlarni bajargan xisoblandi.

5.1.3. Ijrochi Buyurtmachiga 1 ish kuni mobaynida qabul qilingan qaror to‘g‘risida xabarnoma yoki asoslantirilgan rad javobini (bevosita yoki elektron pochta orqali yoki tegishli elektron tizim orqali) yuboradi.

5.1.4. Agar birinchi bosqich muvaffaqiyatli bajarilmagan taqdirda, kamchilik ko‘rsatilgan, sertifikatlash ishini davom ettirish maqsadga muvofiq emasligi yuzasidan asoslar ko‘rsatilgan holda ishni topshirish-qabul qilish dalolatnomasi tuziladi va shartnoma bo‘yicha ishlar ikkinchi bosqichga o‘tmasdan tugatiladi.

5.2. Buyurtmachi tomonidan nomuvofiqliklar bartaraf etilgach qayta shartnoma tuzilib ishlar birinchi bosqichdan boshlanadi.

5.3. Birinchi bosqich AXMT SOning ijobiy qarori bilan yakunlanishi, ikkinchi bosqichni boshlash uchun asos bo‘ladi.

5.4. Birinchi bosqichning muvaffaqiyatli yakunlangan kundan boshlab 3 (uch) ish kuni ichida Ijrochi tomonidan ikkinchi bosqich xizmatlarini ko‘rsatishni boshlaydi:

5.2. Ikkinchi bosqich uchun xizmat ko‘rsatish \_\_\_\_ (\_\_\_\_\_\_) ish kunlari davomida amalga oshiriladi. Buyurtmachi \_\_\_\_\_ (\_\_\_\_\_) ish kunlari nomuvofiqliklarni bartaraf etish uchun tuzatish choralarini ko‘rishi kerak.

5.3. Buyurtmachi ikkinchi bosqich davomida nomuvofiqliklarni bartaraf etish bo‘yicha tuzatuvchi harakatlar rejasini taqdim etishi yoki uni yakuniy yig‘ilish sanasidan keyin 5 (besh) ish kunidan kechiktirmay yuborishi shart.

5.4. Agar Buyurtmachi tuzatish choralari rejasini Ijrochiga taqdim etmasa, sertifikatlashtirish jarayoni tugatilgan hisoblanadi, auditorlik tekshiruvi va AXMTni baholash natijasi salbiy deb tan olinadi va Ijrochi buyurtmachiga muvofiqlik sertifikatini berishni rad etganligi to‘g‘risida xabar beradi.

**6. ISH SIFATI**

6.1. Ijrochi ishlarni Sifat qo‘llanmasi talablariga muvofiq sifatli bajarilishini kafolatlaydi.

6.2. Audit davomida olingan xulosalar Buyurtmachi tomonidan tuzatuvchi harakatlarni amalga oshirish (nomuvofiqliklar sabablarini bartaraf etish uchun), aniqlangan nomuvofiqliklarning yetarli oqibatlari va AXMT SO tomonidan muvofiqlik sertifikatini berish, tasdiqlash, to‘xtatib turish yoki bekor qilish to‘g‘risida qaror qabul qilish maqsadida tasniflanadi.

6.3. Ijrochi tomonidan taqdim etilgan xizmatning sifati ko‘rsatilgan xizmatning yakunlari to‘g‘risidagi Xulosa orqali tasdiqlanadi.

**7. TOMONLARNING JAVOBGARLIGI**

7.1. Tomonlar majburiyatlarni buzganlik uchun O‘zbekiston Respublikasining amaldagi qonunchiligi va ushbu shartnomada belgilangan tartibda javobgarlikka tortiladilar.

7.2. Xizmat ko‘rsatish muddatlarini buzganlik uchun Buyurtmachi Ijrochidan kechiktirilgan har bir kun uchun o‘z vaqtida ko‘rsatilmagan xizmat qiymatining 0,4% miqdorida jarima to‘lashni talab qilishga haqlidir, lekin bu shartnoma qiymatning 50% dan oshmasligi lozim.

7.3. Xizmat uchun to‘lov shartlarini buzganlik uchun Ijrochi Buyurtmachidan kechiktirilgan har bir kun uchun kechiktirilgan to‘lov miqdorining 0,4% miqdorida jarima to‘lashni talab qilishga haqlidir, lekin kechiktirilgan to‘lov miqdorining 50% dan oshmasligi kerak.

7.4. Fors-major holatlari tufayli, majburiyatlarni bajarish qobiliyatini yo‘qotgan tomon shartnoma bo‘yicha, 5 (*besh*) kun ichida yozma ravishda, boshqa tomonga bunday holatlar sodir bo‘lganligi va tugatilganligi to‘g‘risida xabar berishi lozim.

7.5. Ushbu shartnomaning shartlari, qo‘shimcha bitimlar va Tomonlar tomonidan shartnomaga muvofiq olingan boshqa ma’lumotlar maxfiydir va oshkor qilinmaydi.

7.6. Buyurtmachining tashabbusi bilan shartnoma bekor qilingan taqdirda, ko‘rsatilgan xizmatlar uchun to‘lov buyurtmachi tomonidan shartnoma bekor qilingan kundan boshlab   
5 (*besh*) ish kunidan kechiktirmay Ijrochining haqiqiy xarajatlari bo‘yicha to‘lov amalga oshiriladi.

7.7. Ushbu shartnomada nazarda tutilmagan barcha boshqa javobgarlik turlari O‘zbekiston Respublikasining amaldagi qonunchiligiga muvofiq belgilanadi.

**8. SHARTNOMANI BEKOR QILISH TARTIBI**

8.1. Ushbu shartnomaga kiritilgan har qanday o‘zgartirish va qo‘shimchalar qonuniy kuchga ega va agar ular yozma ravishda tuzilgan va ikki toraflama imzolangan bo‘lsa, uning ajralmas qismi hisoblanadi.

8.2. Tomonlarning kelishuvi bilan yoki O‘zbekiston Respublikasining amaldagi qonunchiligiga muvofiq bir tomonlama tartibda, ish sifati pasayganda, Ijrochi ushbu shartnoma shartlarini buzganligi natijasida shartnomani muddatidan oldin bekor qilish mumkin.

8.3. Agar Buyurtmachi shartnomani muddatidan oldin bekor qilsa, ularga ushbu shartnoma bo‘yicha Buyurtmachi tomonidan qabul qilingan ishlarning qiymati ko‘rsatilgan xizmatlar hajmiga mos ravishda Ijrochiga qoplab beradi.

8.4. Shartnoma bekor qilingan sana Ijrochi tomonidan shartnomani bekor qilish to‘g‘risida bildirishnoma olingan sana hisoblanadi.

**9. MAXFIYLIK**

9.1. Tomonlarning o‘zaro kelishuviga binoan auditorlik shartnomasi predmeti, uni amalga oshirish jarayoni va olingan natijalar to‘g‘risidagi ma’lumotlar maxfiy deb tan olinadi.

9.2. Tomonlarning har biri ish doirasida mavjud bo‘lgan maxfiy ma’lumotlardan ruxsatsiz foydalanish, tarqatish yoki nashr etishdan himoya qilinishini ta’minlashi shart.

9.3. Maxfiylik shartlarini buzish natijasida kelib chiqadigan har qanday zarar O‘zbekiston Respublikasining amaldagi qonunchiligiga muvofiq belgilanadi va qoplanadi.

9.4. Maxfiylik shartlari audit shartnomasi imzolangan paytdan boshlab kuchga kiradi.

9.5. Maxfiy ma’lumotlarni oshkor qilishga ruxsat bergan yoki uning maxfiyligini ta’minlash bo‘yicha boshqa talablarni bajarmagan tomon O‘zbekiston Respublikasi qonunchiligiga muvofiq javobgarlikka tortiladi.

**10. BOSHQA SHARTLAR**

10.1. Yuridik manzil, rekvizitlar o‘zgartirilganda, tomonlar tegishli o‘zgarishlar haqida   
10 (*o‘n*) kalendar kun ichida bir-birini yozma ravishda xabardor qilishni o‘z zimmalariga oladilar.

10.2. Hujjatlarni almashishda tomon hujjatlarni qabul qilish vaqti quyidagicha aniqlanadi:

- pochta tashkiloti tomonidan hujjatlarni yuborishda-qabul qilinganligi to‘g‘risida pochta xabarnomasiga muvofiq qabul qilingan sana bo‘yicha;

- to‘g‘ridan - to‘g‘ri topshirishda hujjatlarni olish to‘g‘risida vakolatli vakilning yozuvi sanasiga binoan.

10.3. Tomonlar o‘rtasida shartnomadan yoki u bilan bog‘liq holda yuzaga kelishi mumkin bo‘lgan barcha tortishuv va kelishmovchiliklar, muzokaralar yo‘li bilan tartibga solinadi. Nizo muzokaralar yo‘li bilan tartibga solina olmagan hollarda talabnoma yuborish yo‘li bilan hal qilinadi. Bunda talabnoma kelib tushgan kundan keyingi 15 (*o‘n besh*) kalendar kuni ichida javob yuboriladi.

10.4. Agar nizolar va kelishmovchiliklar muzokaralar yo‘li bilan hal etilmasa talabnoma yuborish tartibidan foydalangan holda ular Toshkent tumanlararo iqtisodiy sudida hal qilinadi.

10.5. Ushbu shartnoma bir xil yuridik kuchga ega bo‘lgan har bir tomon uchun bittadan ikkita haqiqiy nusxada tuzilgan.

**11. TOMONLARNING KORRUPSIYAGA QARSHI QO‘SHIMCHA SHARTLARI**

11.1. Tomonlar Shartnoma tuzishda, Shartnomaning amal qilish muddatida va ushbu muddat tugaganidan so‘ng, Shartnoma bilan bog‘liq korrupsiyaviy harakatlarni sodir qilmaslikka kelishib oladilar.

11.2. Tomonlar Shartnomadagi korrupsiyaga qarshi qo‘shimcha shartlarda belgilangan korrupsiyaning oldini olish choralarini tan oladi va ularga rioya etilishi bo‘yicha hamkorlikni ta’minlaydilar.

11.3. Har bir tomon Shartnoma tuzilgan paytda bevosita o‘zi yoki uning ijroiya organlari, mansabdor shaxslari va xodimlari tomonidan shartnoma bilan bog‘liq munosabatlar yuzasidan qonunga xilof ravishda pul, moddiy qiymatliklar berilmaganligini, Shartnoma tuzilishi evaziga norasmiy pul yoki boshqa moddiy qiymatliklar olinishiga yo‘l qo‘yilmaganligini, taklif etilmaganligini, ularni berishga va’da qilinmaganligini, shuningdek moddiy yoki har qanday turdagi imtiyoz, ustunliklar olinmaganligini (kelajakda bu turdagi harakatlarni amalga oshirishi mumkinligi haqida taassurot qoldirilmaganligini) kafolatlaydi.

Tomonlar, ular tomonidan Shartnoma doirasida jalb qilingan shaxslarning (yordamchi pudratchi tashkilotlar, agentlar va tomonlar nazorati ostidagi boshqa shaxslarning) yuqoridagi harakatlarni sodir etmasligi yuzasidan oqilona choralar ko‘radi.

11.4. Tomonlar davlat xizmatchilari, siyosiy partiyalar, shuningdek o‘zining ijroiya organlari, mansabdor shaxslari va xodimlari tomonidan har qanday vaqt va shaklda quyidagi harakatlarni bevosita yoki bilvosita (shu jumladan, uchinchi shaxslar orqali) sodir etilishiga yo‘l qo‘ymaydi:

a) nazorat qiluvchi organlardan litsenziya va ruxsatnomalar olish, soliq solish, bojxona rasmiylashtiruvini amalga oshirish, sudda ish ko‘rilishi, qonunchilik jarayoni va boshqa sohalarda qonunga xilof ravishda tijorat yoki boshqa tusdagi ustunlikka ega bo‘lish yoki saqlab qolish maqsadida yuqoridagi shaxslar foydasiga yoki ular tomonidan moddiy yoki nomoddiy naf olishning taklif etilishi, va’da qilinishi, berilishiga;

b) qonunga xilof ravishda olingan daromadlarning legallashtirilishiga, shuningdek, agar mulk jinoiy faoliyatdan olingan daromad ekanligi taraflarga ma’lum bo‘lsa, uni o‘tkazish, mulkka aylantirish yohud almashtirish yo‘li bilan uning kelib chiqishiga qonuniy tus berish, bunday pul mablag‘lari yoki boshqa mol-mulkning asl xususiyatini, manbaini, turgan joyini, tasarruf etish, ko‘chirish usulini, pul mablag‘lariga yoki boshqa mol-mulkka bo‘lgan haqiqiy egalik huquqlarini yoki uning kimga qarashliligini yashirishga;

c) korrupsiyaga oid huquqbuzarlik sodir qilish uchun ta’magirlik qilish, undash, tazyiq o‘tkazish yoki tahdid qilish. Ushbu holat bo‘yicha bir tomon ikkinchi tomonni hamda vakolatli davlat organlarini darhol xabardor qilishi shart.

11.5. Tomonlar tovarlar, xizmat va ishlarni realizatsiya qilish va o‘tkazishda, bitimlar tuzish bo‘yicha muzokaralar olib borishda, litsenziya, ruxsatnomalar va boshqa ruxsat etish xususiyatiga ega bo‘lgan hujjatlarni olishda yoki ularning manfaatlarini ko‘zlab boshqa harakatlarni amalga oshiruvchi taraflarning nazorati ostida bo‘lgan va ular nomidan harakat qiladigan shaxslarga   
(shu jumladan, yordamchi pudratchilar, agentlar, savdo vakillari, distribyuterlar, huquqshunoslar, hisobchilar, ularning nomidan harakat qiluvchi boshqa vakillarga) nisbatan quyidagi harakatlarni amalga oshirishi shart:

– korrupsiyaviy harakatlarga yo‘l qo‘yib bulmasligi va korrupsiyaviy harakatlarga nisbatan murosasiz munosabatda bo‘lishi shartligi haqida ko‘rsatmalar va tushuntirishlar berish;

– ulardan korrupsiyaviy harakatlarni amalga oshirish uchun vositachi sifatida foydalanmaslik;

– ularni faqat tomonning oddiy kundalik faoliyati jarayonidagi ishlab chiqarish zarurati doirasidan kelib chiqib ishga jalb qilish;

– ularga qonunchilik doirasida amalga oshirgan xizmatlari uchun belgilangan haq miqdoridan asossiz ravishda ortiqcha to‘lovlarni amalga oshirmaslik.

11.6. Tomonlar ularning nazorati ostida bo‘lgan va ular nomidan harakat qiladigan shaxslar tomonidan korrupsiyaga qarshi qo‘shimcha shartlarda belgilangan majburiyatlar buzilganligi holatlari haqida xabar berilganligi uchun ularga tazyiq o‘tkazilmasligini kafolatlaydilar.

11.7. Agar bir tomonga boshqa tomonning korrupsiyaga qarshi qo‘shimcha shartlarning   
11.4 va 11.5-bandlarida belgilangan majburiyatlarni buzilishiga yo‘l qo‘yganligi ma’lum bo‘lib qolsa, ikkinchi tomonni bu haqda zudlik bilan xabardor qilishi va ushbu tomondan oqilona muddat ichida tegishli choralar ko‘rilishini va amalga oshirilgan ishlar yuzasidan unga xabardor qilishini talab qilishi shart.

Tomonning talabi bo‘yicha ikkinchi tomon tarafidan qoidabuzarliklarni bartaraf qilish bo‘yicha oqilona muddat ichida tegishli choralar ko‘rilmagan yoki ko‘rib chiqish natijalari haqida xabardor qilmagan taqdirda, ushbu tomon Shartnomani bir taraflama to‘xtatib turishga, bekor qilishga hamda zararni to‘liq qoplab berishni talab qilishga haqli.

**12. SHARTNOMANING AMAL QILISH MUDDATI**

12.1. Ushbu shartnoma tomonlar imzolagan paytdan boshlab kuchga kiradi va tomonlar o‘rtasidagi barcha ishlar va o‘zaro hisob-kitoblar tugaguniga qadar amal qiladi.

**13. TOMONLARNING TAFSILOTLARI VA IMZOLARI**

|  |  |
| --- | --- |
| **“BUYURTMAChI”:** | **“IJROCHI”:** |
|  | “Kiberxavfsizlik markazi” DUK  Yuridik manzili: Toshkent shahar, Mirobod tumani, Taras Shevchenko koʻchasi, 20-uy  H/r: 2021 0000 9009 5333 9002  XATB “Davr Bank” Olmazor filiali  MFO: 01121 STIR: 305 907 639  Telefon: 71-203-55-11 |
| \_\_\_\_\_\_\_\_\_\_\_\_\_\_\_\_\_\_\_\_\_\_ F.I.Sh. | \_\_\_\_\_\_\_\_\_\_\_\_\_ O. Mirzayev |
| “\_\_” \_\_\_\_\_\_\_\_\_\_\_\_2025-yil | “\_\_” \_\_\_\_\_\_\_\_\_\_\_\_\_2025-yil |

**\_**\_\_\_\_\_\_-son shartnomaga 1-ilova

2025-yil “\_\_\_” \_\_\_\_\_\_\_\_\_\_\_\_\_\_

**DALOLATNOMA**

**shartnoma narxlari 1-bosqich bo‘yicha kelishuv**

**Buyurtmachi nomidan** - direktor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, **Ijrochi nomidan** –“Kiberxavfsizlik markazi” DUK direktori O. N. Mirzayev, 2025-yil “\_\_\_\_”\_\_\_\_\_\_\_\_\_\_\_\_\_dagi \_\_\_\_\_\_\_\_\_\_\_\_\_\_\_\_\_\_-son shartnoma bo‘yicha, AXMTni sertifikatlashtirish xizmatini taqdim etish uchun quyidagi narxlarni qo‘llanishi to‘g‘risida kelishib oldilar:

|  |  |  |  |  |
| --- | --- | --- | --- | --- |
| № | Ishlarning tarkibi | **Ishning murakkabligi** | | |
| **Auditorlar soni** | **Soni**  **soat** | **Umumiy soat**  **o/soat** |
| 1 | **2** | **3** | **4** | **5** |
| 1 | Sertifikatlashtirish uchun arizani qabul qilish |  |  |  |
| 1.1 | AXMTni sertifikatlashtirish imkoniyatini aniqlash uchun arizani tahlil qilish. |  |  |  |
| 1.2 | Sertifikatlashtirish masalalari bo‘yicha talabgorning dastlabki muzokaralari va konsultatsiyalarini o‘tkazish |  |  |  |
| 2 | Sertifikatlashtirish auditining 1-bosqichining mehnat jarayonini hisoblash |  |  |  |
| 3 | Auditorlik guruhini shakllantirish |  |  |  |
| 4 | Sertifikatlashtirish auditining 1-bosqichini o‘tkazish.  O‘zMSt ISO 27001:2023 standarti talablarida taqdim etilgan AXMT sertifikatini olish uchun kerak bo‘lgan normativ (NH)  va texnik hujjatlar (TH) to‘plamini tahlil qilish |  |  |  |
| 5 | AXMTni sertifikatlash protseduralari natijalarini tahlil qilish, xulosani tayyorlash va rasmiylashtirish |  |  |  |
|  | **J A M I:** |  | | |

O‘zMSt ISO/IEC 27001:2023 standarti talablariga muvofiq AXMT sertifikatlashtirishning 1-bosqichini o‘tkazish uchun tarif bo‘yicha bir kishi soatining narxi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) so‘m, xizmat ko‘rsatishning umumiy vaqti \_\_\_\_\_\_\_ kishi-soat, shartnoma narxi QQSni hisobga olgan holda \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) so‘mni tashkil etadi.

Ushbu hujjat shartnomaning ajralmas qismi va “Buyurtmachi” va “Ijrochi” o‘rtasidagi o‘zaro hisob-kitoblarni amalga oshirish uchun asosdir.

|  |  |
| --- | --- |
| **“BUYURTMACHI”:** | **“IJROCHI”:** |
|  | “Kiberxavfsizlik markazi” DUK  Yuridik manzili: Toshkent shahar, Mirobod tumani, Taras Shevchenko koʻchasi, 20-uy  H/r: 2021 0000 9009 5333 9002  XATB “Davr Bank” Olmazor filiali  MFO: 01121 STIR: 305 907 639  Telefon: 71-203-55-11 |
| \_\_\_\_\_\_\_\_\_\_\_\_\_\_\_\_\_\_\_\_\_\_ F.I.Sh. | \_\_\_\_\_\_\_\_\_\_\_\_\_ O. Mirzayev |
| “\_\_” \_\_\_\_\_\_\_\_\_\_\_\_2025-yil | “\_\_” \_\_\_\_\_\_\_\_\_\_\_\_\_2025-yil |

**\_**\_\_\_\_\_\_-son shartnomaga 2-ilova

2025-yil “\_\_\_” \_\_\_\_\_\_\_\_\_\_\_\_\_\_

**DALOLATNOMA**

**shartnoma narxlari 2-bosqich bo‘yicha kelishuv**

**Buyurtmachi nomidan** - direktor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, **Ijrochi nomidan** –“Kiberxavfsizlik markazi” DUK direktori O. N. Mirzayev, 2025-yil “\_\_\_\_”\_\_\_\_\_\_\_\_\_\_\_\_\_dagi \_\_\_\_\_\_\_\_\_\_\_\_\_\_\_\_\_\_-son shartnoma bo‘yicha, AXMTni sertifikatlashtirish xizmatini taqdim etish uchun quyidagi narxlarni qo‘llanishi to‘g‘risida kelishib oldilar:

|  |  |  |  |  |
| --- | --- | --- | --- | --- |
| № | Ishlarning tarkibi | **Ishning murakkabligi** | | |
| **Auditorlar soni** | **Soni**  **soat** | **Umumiy soat**  **o/soat** |
| 1 | **2** | **3** | **4** | **5** |
| 1 | Sertifikatlashtirish uchun arizani qabul qilish |  |  |  |
| 1.1 | AXMTni sertifikatlashtirish imkoniyatini aniqlash uchun arizani tahlil qilish. |  |  |  |
| 1.2 | Sertifikatlashtirish masalalari bo‘yicha talabgorning dastlabki muzokaralari va konsultatsiyalarini o‘tkazish |  |  |  |
| 2 | Sertifikatlashtirish auditining 2-bosqichining mehnat jarayonini hisoblash |  |  |  |
| 3 | Auditorlik guruhini shakllantirish |  |  |  |
| 4 | Sertifikatlashtirish auditining 2-bosqichini o‘tkazish.  O‘zMSt ISO 27001:2023 standarti talablarida taqdim etilgan AXMT sertifikatini olish uchun kerak bo‘lgan normativ (NH)  va texnik hujjatlar (TH) to‘plamini tahlil qilish |  |  |  |
| 5 | AXMTni sertifikatlash protseduralari natijalarini tahlil qilish, xulosani tayyorlash va rasmiylashtirish |  |  |  |
|  | **J A M I:** |  | | |

O‘zMSt ISO/IEC 27001:2023 standarti talablariga muvofiq AXMT sertifikatlashtirishning 2-bosqichini o‘tkazish uchun tarif bo‘yicha bir kishi soatining narxi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) so‘m, xizmat ko‘rsatishning umumiy vaqti \_\_\_\_\_\_\_ kishi-soat, shartnoma narxi QQSni hisobga olgan holda \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) so‘mni tashkil etadi.

Ushbu hujjat shartnomaning ajralmas qismi va “Buyurtmachi” va “Ijrochi” o‘rtasidagi o‘zaro hisob-kitoblarni amalga oshirish uchun asosdir.

|  |  |
| --- | --- |
| **“BUYURTMACHI”:** | **“IJROCHI”:** |
|  | “Kiberxavfsizlik markazi” DUK  Yuridik manzili: Toshkent shahar, Mirobod tumani, Taras Shevchenko koʻchasi, 20-uy  H/r: 2021 0000 9009 5333 9002  XATB “Davr Bank” Olmazor filiali  MFO: 01121 STIR: 305 907 639  Telefon: 71-203-55-11 |
| \_\_\_\_\_\_\_\_\_\_\_\_\_\_\_\_\_\_\_\_\_\_ F.I.Sh. | \_\_\_\_\_\_\_\_\_\_\_\_\_ O. Mirzayev |
| “\_\_” \_\_\_\_\_\_\_\_\_\_\_\_2025-yil | “\_\_” \_\_\_\_\_\_\_\_\_\_\_\_\_2025-yil |